דומניקו פונטנה

דוֹמֶנִיקוֹ פוֹנְטַנָה (באיטלקית: Domenico Fontana; ) היה אדריכל איטלקי משלהי הרנסאנס, שנולד בטיצ'ינו של ימינו. הוא פעל בעיקר באיטליה, ברומא ובנאפולי.

קורות חיים
הוא נולד ב, כפר על גדות אגם לוגאנו, שבאותה עת היה ב של מספר קנטונים שווייצריים של הקונפדרציה השווייצרית הישנה, וכיום הוא חלק מטיצ'ינו, שווייץ, ומת בנאפולי. הוא הגיע לרומא ב-1563 כדי להצטרף לאחיו הבכור. הוא החל את הקריירה שלו כטייח, ולאחר מכן כבנאי ורב-בנאים, עם מומחיות מיוחדת במדידות ומיומנויות טכניות.

הפרויקט האדריכלי הראשון של פונטנה היה וילה בפיאצה פאסקווינו (Piazza Pasquino) עבור הקרדינל מונטלטו, שנבנתה בין 1577 ל-1578. מונטלטו הפקיד בידיו מאוחר יותר, ב-1584, את הקמת הקפלה דל פרזפיו (Cappella del Presepio - קפלת האבוס) בבזיליקת סנטה מריה מג'ורה, מבנה כיפתי עוצמתי מעל תוכנית של צלב יווני. זהו מבנה מאוזן להפליא, למרות שפע הפרטים והעומס של עיטורים עשירים, שבשום אופן אינם מפריעים לתוכנית האדריכלית העיקרית. הוא מוכתר בכיפה בסגנון המוקדם של סן מריו במונטפולצ'אנו.

עבור אותו פטרון, הוא בנה את ארמון מונטלטו (Palazzo Montalto) ליד בזיליקת סנטה מריה מג'ורה, עם חלוקת הנפחים המיומנת וסכמת העיטורים המשולבת של תבליטים ומקלעות פרחים, המרשימים בזכות המיומנות שבה האמן התאים את התוכנית לאתר שעמד לרשותו. לאחר עלייתו של הקרדינל לכס האפיפיורות כסיקסטוס החמישי, הוא מינה את פונטנה ל"אדריכל ראשי" (Architettore principale), והעניק לו, בין שאר התארים, את התואר אביר . בתפקידו זה ביצע פונטנה מפעלי בנייה גדולים ברומא. כולל פריצת עורקי תחבורה ארוכים וישרים דרך רובעיה הישנים של העיר שקישרו בין הכנסיות הראשיות. פונטנה הוסיף את פנס הגג לכיפה שמעל בזיליקת פטרוס הקדוש, והציע את הארכת החלל הפנימי לספינה מוגדרת היטב.

בעלי חשיבות רבה יותר היו השינויים שערך בבזיליקת יוחנן הקדוש בלטראנו (סביב 1586), שם שילב בלוג'יה של החזית הצפונית ארקדה כפולה מרשימה בעלת מפתח רחב ופרישׂה רחבת-ידיים, וכנראה הוסיף את הפורטיקו הדו-קומתי של הסקלה סנטה (המדרגות הקדושות). נטייה זו לארקדות כמאפיינים חיוניים של תוכנית אדריכלית באה לידי ביטוי במזרקות שתוכננו על ידי דומניקו ואחיו ג'ובאני, למשל מזרקת מי פאולוס, או פונטנה די טרמיני שתוכננה על פי אותם קווים. הוא הפך לחבר באקדמיה של סן לוקא ב-1585.

מבין המבנים החילוניים, סגנונו המאופק והחזק, המזכיר את ג'אקומו בארוצי דה ויניולה, מודגם בצורה הטובה ביותר בארמון הלטראנו (שבנייתו החלה ב-1586), שבו היישום הנמרץ של עקרונות מבניים איתנים וכוח התיאום אינם מוטלים בספק, אך כך גם היעדר הדמיון המוחלט והמונוטוניות העקרה של הסגנון. היה זה אופייני לו להסתפק בפתרון יחיד לבעיה אדריכלית, כפי שמוכח בעובדה שמאוחר יותר יישם שוב את המוטיב של ארמון הלאטרנו בארמון האפיפיור, ובתוספות לארמון הקווירינאלה.

פונטנה תכנן גם את הזרועות הרוחביות המפרידות בין חצרות הוותיקן.

אובליסקים מצריים
שמאל|ממוזער|250px|הקמתו מחדש של האובליסק בכיכר פטרוס הקדוש בשנת 1586
ימין|ממוזער|250px|מזרקה בבסיס אובליסק הלטראנו, שתוכננה על ידי פונטנה.

ב-1586 הוא הקים את , השוקל 320 טון, בכיכר פטרוס הקדוש. הישג הנדסי זה דרש את המאמץ המרוכז של 800 איש, 160 סוסים ואינספור גלגלות ומטרים של חבל.

הוא מתאר בפרוטרוט את האירוע ב-Della transportatione dell'obelisco Vaticano e delle fabriche di Sisto V (רומא, 1590). ידוע כי האסטרונום  סייע לפונטנה בעבודה זו.

פונטנה השתמש בידע שלו בסטטיקה, שעורר השתאות אוניברסלית באותה תקופה, גם בהקמתם של שלושה אובליסקים עתיקים אחרים בפיאצה דל פופולו, בכיכר סנטה מריה מג'ורה ובכיכר סן ג'ובאני בלטראנו.

עבודות אחרות
לאחר מות פטרונו, הוא המשיך זמן מה בשירותו של יורשו, האפיפיור קלמנס השמיני. אולם במהרה, חוסר שביעות רצון מסגנונו, קנאה וההאשמה כי מעל בכספי ציבור, גרמו לפיטוריו מתפקידו, והוא גורש לנאפולי. שם קיבל את המינוי של אדריכל המשנה למלך, . צוות שעבד עבורו בבניית תעלה במהלך תקופה זו היה הראשון לאמת את מיקומה של העיר העתיקה פומפיי. בנוסף לתכנון תעלות, הוא הקים את .

הוא מת ב-1607, ונקבר ב.

אחיו של דומניקו, , היה גם הוא אדריכל, ובנו ג'וליו צ'זארה ירש אותו כאדריכל המלכותי בנאפולי.

מכתביו
 Domenico Fontana. Della transportatione dell'obelisco Vaticano e delle fabriche di Sisto V. Rome 1590. Online edition, from New York Public Library.

קישורים חיצוניים


 Herbermann, Charles, ed. (1913). Domenico Fontana. Catholic Encyclopedia. New York: Robert Appleton Company.

הערות שוליים

קטגוריה:אדריכלים איטלקים במאה ה-16
קטגוריה:אדריכלים איטלקים במאה ה-17
קטגוריה:נוצרים רומים-קתולים איטלקים
קטגוריה:ילידי 1543
קטגוריה:נפטרים ב-1607